Komisijos reglamentas (EB) Nr. 1007/97
1997 m. birželio 4 d.
iš dalies keičiantis Reglamentą (EB) Nr. 1429/95 dėl eksporto grąžinamųjų išmokų už perdirbtų vaisių ir daržovių produktus įgyvendinimo taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo [1], ypač į jo 16 straipsnio 8 dalį,
kadangi Komisijos reglamente (EB) Nr. 1429/95 [2] su paskutiniais pakeitimais, padarytais Reglamentu (EB) Nr. 341/96 [3], yra nustatytos eksporto grąžinamųjų išmokų vaisių ir daržovių produktams, išskyrus suteikiamas šiems produktams su cukrumi, įgyvendinimo taisyklės;
kadangi, atsižvelgiant į patirtį, įgytą taikant priemones, reikėtų padaryti nemažai pakeitimų;
kadangi tuo pačiu metu dėl vienodumo kai kurie minėtų priemonių aspektai turėtų būti suderinti su Komisijos reglamento (EB) Nr. 2190/96 [4] su paskutiniais pakeitimais, padarytais Reglamentu (EB) Nr. 610/97 [5], reglamentuojamomis priemonėmis, susijusiomis su eksporto grąžinamosiomis išmokomis vaisių ir daržovių produktams;
kadangi reikėtų numatyti, kad į paraiškas licencijoms gauti bei licencijas būtų įtraukiama daugiau kaip vienas žemės ūkio produktų, kuriems taikomos eksporto grąžinamosios išmokos, nomenklatūros kodas, bet tie kodai turi būti tos pačios produktų kategorijos;
kadangi, taikant licencijų išdavimo priemones, dar reikėtų atsižvelgti į kiekius, kuriems rengiamasi išduoti licencijas, t. y. licencijas, kurioms Komisija netaikė jokių specialių priemonių ir kurios bus išduotos penktąją po paraiškos padavimo darbo dieną;
kadangi, norint išvengti dubliavimosi su 1987 m. lapkričio 27 d. Komisijos reglamento (EEB) Nr. 3665/87 [6], nustatančio eksporto grąžinamųjų išmokų sistemos taikymo žemės ūkio produktams bendrąsias išsamias taisykles, 49 straipsniu su paskutiniais pakeitimais, padarytais Reglamentu (EB) Nr. 815/97 [7], nereikėtų ir toliau informuoti apie kiekius, kuriems pagal Reglamento (EEB) Nr. 3665/87 2a straipsnio pirmąją pastraipą grąžinamosios išmokos suteiktos be licencijos;
kadangi formuluotė "licencijų išdavimo data" turėtų būti apibrėžta atsižvelgiant į Komisijos reglamentą (EEB) Nr. 3719/88, nustatantį išsamias bendrąsias taisykles dėl žemės ūkio produktų importo ir eksporto licencijų bei išankstinio nustatymo sertifikatų sistemos taikymo [8], su paskutiniais pakeitimais, padarytais Reglamentu (EB) Nr. 495/97 [9];
kadangi tada, kai paraiška licencijai gauti atsiimama jau išdavus licenciją, reikėtų numatyti galimybę paskelbti licenciją negaliojančia;
kadangi dėl skaidrumo ir lankstumo reikėtų nustatyti automatiško nepanaudotų kiekių perkėlimo iš vieno laikotarpio į kitą ribas;
kadangi tuo atveju, kai nustatyta informacijos perdavimo Komisijai diena sutampa su valstybine švente, reikėtų numatyti perkelti ją į paskutiniąją darbo dieną prieš šventes;
kadangi šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo dokumentu Reglamentas (EB) Nr. 1429/95 iš dalies keičiamas taip:
1. 3 straipsnio 2 dalies antra pastraipa keičiama taip:
"Tačiau daugiau kaip vienas kodas tuo pačiu metu gali būti nurodytas paraiškose licencijoms gauti ir licencijose, jei šie kodai yra tos pačios produktų kategorijos ir yra taikoma ta pati grąžinamosios išmokos norma."
2. 4 straipsnis keičiamas taip:
a) 1 dalies pirmoje įtraukoje žodžiai "iš jo atėmus kiekius, kuriems einamuoju išdavimo laikotarpiu buvo išduotos licencijos su iš anksto nustatyta grąžinamąja išmoka" keičiami žodžiais "iš jo atėmus kiekius, kuriems einamuoju išdavimo laikotarpiu buvo išduotos arba rengiamasi išduoti licencijas su iš anksto nustatyta grąžinamąja išmoka.";
b) 1 dalies antra ir trečia įtraukos išbraukiamos;
c) 3 dalyje žodžiai "jų išdavimo" pakeičiami žodžiais "jų išdavimo, kaip nurodyta Reglamento (EEB) Nr. 3719/88 21 straipsnio 2 dalyje";
d) 4 dalis papildoma šia pastraipa:
"Jei licencija buvo išduota prieš atsiimant paraišką, ji turi būti grąžinta 2 straipsnyje minimai atsakingai agentūrai, kad ši ją panaikintų ir tuo pačiu metu apie tai paskelbtų".
3. 5 straipsnis išbraukiamas.
4. 6 straipsnis iš dalies keičiamas taip:
a) pirmos pastraipos antra įtrauka išbraukiama;
b) pridedama ši pastraipa:
"Jei nustatyta pranešimo diena sutampa su įstatymo nustatyta nedarbo diena, valstybė narė perduoda Komisijai informaciją paskutiniąją darbo dieną prieš nedarbo dieną.".
5. Priedas pakeičiamas šio reglamento priedu.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas licencijoms, kurių prašoma nuo 1997 m. birželio 24 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. birželio 4 d.